Združeni zadevi T‑292/14 in T‑293/14
Republika Ciper
proti
Uradu za usklajevanje na notranjem trgu (znamke in modeli) (UUNT)
„Znamka Skupnosti – Prijava besednih znamk Skupnosti XAΛΛOYMI in HALLOUMI – Absolutni razlog za zavrnitev – Neobstoj razlikovalnega učinka – Opisnost – Člen 7(1)(b) in (c) Uredbe (ES) št. 207/2009“
Povzetek – Sodba Splošnega sodišča (četrti senat) z dne 7. oktobra 2015
1.      Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, sestavljene izključno iz znakov ali navedb, ki lahko označujejo lastnosti proizvoda ali storitve – Pojem
(Uredba Sveta št. 207/2009, člen 7(1)(c))
2.      Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, sestavljene izključno iz znakov ali navedb, ki lahko označujejo lastnosti proizvoda ali storitve – Besedni znamki HALLOUMI in XAΛΛOYMI
(Uredba Sveta št. 207/2009, člen 7(1)(c))
3.      Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Certifikacijske znamke
(Uredba Sveta št. 207/2009, člen 7(1)
4.      Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, sestavljene izključno iz znakov ali navedb, ki lahko označujejo lastnosti proizvoda ali storitve – Cilj – Zahteva po razpoložljivosti – Obseg preizkusa
(Uredba Sveta št. 207/2009, člen 7(1)(c))
5.      Znamka Skupnosti – Odločba Urada – Zakonitost – Prejšnja praksa odločanja Urada – Načelo prepovedi diskriminacije – Nevplivanje
(Uredba Sveta št. 207/2009)
1.      Glej besedilo odločbe.
(Glej točki 14 in 15.)
2.      Glej besedilo odločbe.
(Glej točke od 18 do 22 in 28.)
3.      Uredba št. 207/2009 o znamki Skupnosti ne ureja varstva certifikacijskih znamk. Določa le varstvo posamičnih ali kolektivnih znamk Skupnosti. Certifikacijske znamke je mogoče registrirati kot znamke Skupnosti, če ni nobenega absolutnega razloga za zavrnitev v smislu člena 7(1) Uredbe št. 207/2009, ki bi preprečeval njihovo registracijo.
(Glej točki 34 in 35.)
4.      Pojem splošnega interesa iz člena 7(1)(c) Uredbe št. 207/2009 o znamki Skupnosti zahteva, da lahko vsakdo prosto uporablja znake in podatke, ki lahko v gospodarskem prometu označujejo lastnosti proizvodov in storitev, za katere se zahteva registracija. Ta določba preprečuje, da bi se ti znaki ali podatki z registracijo kot znamka pridržali za eno samo podjetje in da bi si podjetje prilastilo uporabo opisnega izraza v škodo drugih podjetij, tudi svojih konkurentov, zaradi česar bi se obseg njihovega besedišča, ki ga imajo na voljo za opis svojih proizvodov, tako izkazal za omejen.
Splošni ali javni interes, da opisni znamki ostaneta na voljo za uporabo tretjim osebam, predpostavlja in domneva. Iz tega sledi, da v primeru opisne znamke zadošča, da odbor za pritožbe ugotovi obstoj te opisnosti, ne da bi pri tem moral presojati o vprašanju, ali kljub opisnosti obstaja javni interes, da znamka, za katero se zahteva registracija, ostane na voljo za uporabo tretjim osebam. Tako je treba za uporabo člena 7(1)(c) Uredbe št. 207/2009 preizkusiti le, ali na podlagi danega pomena zadevnega besednega znaka s stališča upoštevne javnosti obstaja dovolj neposredna in konkretna zveza med tem znakom in lastnostmi vrste proizvodov ali storitev, za katere se zahteva registracija. V tem okviru je treba spomniti tudi, da uporaba člena 7(1)(c) navedene uredbe št. 207/2009 ni odvisna od obstoja konkretne, dejanske in resne potrebe po razpoložljivosti.
(Glej točki 53 in 55.)
5.      Glej besedilo odločbe.
(Glej točke od 63 do 65.)